Այս նշանակալից իրադարձությանը մասնակցելու համար ժամանել էր Հայաստանի նախագահ Ռոբերտ Քոչարյանը՝ տիկնոջ ուղեկցությամբ։ Հայաստանը արժանիորեն ներկայացված էր Հաղթանակի 60-ամյակը նշանավորող տոնական իրադարձություններում եւ դա հատկանշական է, քանզի փոքր մեր երկրից շուրջ 600 հազար հայ է մասնակցել այդ պատերազմին, որոնցից ավելի քան 300 հազարը զոհվել է ֆաշիզմի չարիքը վերացնելու համար։